Пучина/30
VI

СТАНКОВИЋ, ДОКТОР 

СТАНКОВИЋ (претура по столу и загледа хартијице). 
ДОКТОР: Гле, ви сте ту? 
СТАНКОВИЋ: А ви сте били у посети код госпође? 
ДОКТОР: Да. 
СТАНКОВИЋ: Је ли госпођи боље? Чуо сам да је болесна. 
ДОКТОР: Да, болесна је, сад баш носим лично овај рецепт, који сам јој прописао, у апотеку. Но, драги мој, шта има ново? 
СТАНКОВИЋ: Ништа интересантно. (Поверљиво) Је л' те, знате ли ви да је мало пре био господин министар у посету код
господина Недељковића? 
ДОКТОР: Зар ви то бројите у новости? Па он долази као што је и пре долазио. Шта има ту необичног? 
СТАНКОВИЋ (разочаран): Тако? 
ДОКТОР: Оканите се навике да од свачега правите новост, иначе ће вам се чешће пута десити, као сад, да ствар целом свету
врло обичну и природну начините интересантном новошћу. Довиђења, драги мој, у послу сам. (Оде брзо.) 

Пучина